CELEX: 32021D1801
Language: sk
Date: 2021-10-11 00:00:00
Title: Vykonávacie rozhodnutie Komisie (EÚ) 2021/1801 z 11. októbra 2021, ktorým sa mení vykonávacie rozhodnutie (EÚ) 2019/1616, pokiaľ ide o harmonizované normy pre kovové priemyselné potrubia, skrutky a matice pre príruby a prírubové spoje a parné kotle z nehrdzavejúcej ocele

12.10.2021   
               
               
                  SK
               
               
                  Úradný vestník Európskej únie
               
               
                  L 361/53
               
            
         VYKONÁVACIE ROZHODNUTIE KOMISIE (EÚ) 2021/1801
         z 11. októbra 2021,
         ktorým sa mení vykonávacie rozhodnutie (EÚ) 2019/1616, pokiaľ ide o harmonizované normy pre kovové priemyselné potrubia, skrutky a matice pre príruby a prírubové spoje a parné kotle z nehrdzavejúcej ocele
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1025/2012 z 25. októbra 2012 o európskej normalizácii, ktorým sa menia a dopĺňajú smernice Rady 89/686/EHS a 93/15/EHS a smernice Európskeho parlamentu a Rady 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES a 2009/105/ES a ktorým sa zrušuje rozhodnutie Rady 87/95/EHS a rozhodnutie Európskeho parlamentu a Rady č. 1673/2006/ES (1), a najmä na jeho článok 10 ods. 6,
         keďže:
         
                     (1)
                  
                  
                     V súlade s článkom 12 smernice Európskeho parlamentu a Rady 2014/68/EÚ (2) tlakové zariadenia alebo zostavy uvedené v článku 4 ods. 1 a 2 uvedenej smernice, ktoré sú v zhode s harmonizovanými normami alebo ich časťami, ktorých odkazy boli uverejnené v Úradnom vestníku Európskej únie, sa považujú za tlakové zariadenia alebo zostavy, ktoré sú v zhode so základnými bezpečnostnými požiadavkami, na ktoré sa tieto normy alebo ich časti vzťahujú a ktoré sú stanovené v prílohe I k uvedenej smernici.
                  
               
                     (2)
                  
                  
                     Komisia listom M/071 z 1. augusta 1994 požiadala Európsky výbor pre normalizáciu (CEN), aby v súvislosti s tlakovými zariadeniami vypracoval normy týkajúce sa týchto výrobkov a normy horizontálnej povahy na podporu smernice Európskeho parlamentu a Rady 97/23/ES (3). Uvedená smernica bola nahradená smernicou 2014/68/EÚ bez toho, aby sa zmenili základné bezpečnostné požiadavky uvedené v prílohe I k smernici 97/23/ES.
                  
               
                     (3)
                  
                  
                     Výbor CEN na základe žiadosti M/071 a v záujme zohľadnenia najnovších poznatkov zrevidoval a zmenil niektoré existujúce harmonizované normy. Výbor CEN zrevidoval konkrétne harmonizovanú normu EN 1515-4:2009, čo viedlo k prijatiu harmonizovanej normy EN 1515-4:2021 o skrutkách a maticiach pre príruby a prírubové spoje. Výbor CEN takisto zrevidoval harmonizovanú normu EN 14222:2003, čo viedlo k prijatiu harmonizovanej normy EN 14222:2021 o parných kotloch z nehrdzavejúcej ocele.
                  
               
                     (4)
                  
                  
                     Výbor CEN okrem toho zmenil harmonizovanú normu EN 13480-3:2017 o kovových priemyselných potrubiach.
                  
               
                     (5)
                  
                  
                     Komisia spolu s výborom CEN posúdili, či sú uvedené normy týkajúce sa tlakových zariadení tak, ako ich výbor CEN zmenil alebo zrevidoval, v súlade so žiadosťou M/071.
                  
               
                     (6)
                  
                  
                     Normy týkajúce sa tlakových zariadení tak, ako ich výbor CEN zmenil alebo zrevidoval, spĺňajú požiadavky, ktoré majú uspokojiť a ktoré sú uvedené v prílohe I k smernici 2014/68/EÚ. Je preto vhodné uverejniť odkazy na tieto normy v Úradnom vestníku Európskej únie.
                  
               
                     (7)
                  
                  
                     Uverejnia sa odkazy na zmenené alebo zrevidované verzie noriem EN 1515-4:2009, EN 14222:2003 a EN 13480-3:2017. Preto je potrebné vypustiť z Úradného vestníka Európskej únie (4) odkazy na normy EN 1515-4:2009 a EN 14222:2003.
                  
               
                     (8)
                  
                  
                     S cieľom poskytnúť výrobcom dostatočný čas na prispôsobenie ich výrobkov zmeneným alebo zrevidovaným verziám harmonizovaných noriem týkajúcich sa skrutiek a matíc pre príruby a prírubové spoje a parných kotlov z nehrdzavejúcej ocele je potrebné odložiť vypustenie odkazov na tieto normy.
                  
               
                     (9)
                  
                  
                     V prílohe I k vykonávaciemu rozhodnutiu Komisie (EÚ) 2019/1616 (5) sa uvádzajú odkazy na harmonizované normy vypracované na podporu smernice 2014/68/EÚ. Odkazy na harmonizované normy EN 1515-4:2021 a EN 14222:2021 by sa mali zahrnúť do uvedenej prílohy.
                  
               
                     (10)
                  
                  
                     V prílohe II k vykonávaciemu rozhodnutiu (EÚ) 2019/1616 sa uvádzajú odkazy na harmonizované normy vypracované na podporu smernice 2014/68/EÚ, ktoré sa vypúšťajú z Úradného vestníka Európskej únie. Odkazy na harmonizované normy EN 1515-4:2009 a EN 14222:2003 by sa mali zahrnúť do uvedenej prílohy.
                  
               
                     (11)
                  
                  
                     Odkaz na harmonizovanú normu EN 13480-3:2017 a odkazy na jej zmeny EN 13480- 3:2017/A2:2020 a EN 13480-3:2017/A3:2020 sú zahrnuté do prílohy I k vykonávaciemu rozhodnutiu (EÚ) 2019/1616. Vykonala sa aj ďalšia zmena normy EN 13480-3:2017. Je vhodné nahradiť príslušnú položku v uvedenej prílohe tak, že sa pridá odkaz na zmenu normy EN 13480-3:2017/A1:2021.
                  
               
                     (12)
                  
                  
                     Vykonávacie rozhodnutie (EÚ) 2019/1616 by sa preto malo zodpovedajúcim spôsobom zmeniť.
                  
               
                     (13)
                  
                  
                     Súlad s harmonizovanou normou zakladá predpoklad zhody s príslušnými základnými požiadavkami stanovenými v harmonizačných právnych predpisoch Únie odo dňa uverejnenia odkazu na takúto normu v Úradnom vestníku Európskej únie. Toto rozhodnutie by preto malo nadobudnúť účinnosť dňom jeho uverejnenia,
                  
               PRIJALA TOTO ROZHODNUTIE:
         
            Článok 1
            Vykonávacie rozhodnutie (EÚ) 2019/1616 sa mení takto:
            
                        1.
                     
                     
                        Príloha I sa mení v súlade s prílohou I k tomuto rozhodnutiu.
                     
                  
                        2.
                     
                     
                        Príloha II sa mení v súlade s prílohou II k tomuto rozhodnutiu.
                     
                  
         
            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
         
         
            V Bruseli 11. októbra 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 316, 14.11.2012, s. 12.
         
            (2)  Smernica Európskeho parlamentu a Rady 2014/68/EÚ z 15. mája 2014 o harmonizácii právnych predpisov členských štátov týkajúcich sa sprístupňovania tlakových zariadení na trhu (Ú. v. EÚ L 189, 27.6.2014, s. 164).
         
            (3)  Smernica Európskeho parlamentu a Rady 97/23/ES z 29. mája 1997 o aproximácii zákonov členských štátov týkajúcich sa tlakových zariadení (Ú. v. ES L 181, 9.7.1997, s. 1).
         
            (4)  Ú. v. EÚ C 326, 14.9.2018, s. 94.
         
            (5)  Vykonávacie rozhodnutie Komisie (EÚ) 2019/1616 z 27. septembra 2019 o harmonizovaných normách pre tlakové zariadenia vypracovaných na podporu smernice Európskeho parlamentu a Rady 2014/68/EÚ (Ú. v. EÚ L 250, 30.9.2019, s. 95).
      
      
         
            PRÍLOHA I
            Príloha I sa mení takto:
            
                        1.
                     
                     
                        položka 29 sa nahrádza takto:
                        
                                    č.
                                 
                                 
                                    Odkaz na normu
                                 
                              
                                    „29.
                                 
                                 
                                    EN 13480-3:2017
                                    Kovové priemyselné potrubia. Časť 3: Navrhovanie a výpočet
                                    EN 13480-3:2017/A2:2020
                                    EN 13480-3:2017/A3:2020
                                    EN 13480-3:2017/A1:2021“
                                 
                              
                  
                        2.
                     
                     
                        dopĺňajú sa tieto položky:
                        
                                    č.
                                 
                                 
                                    Odkaz na normu
                                 
                              
                                    „40.
                                 
                                 
                                    EN 1515-4:2021
                                    Príruby a prírubové spoje. Skrutky a matice. Časť 4: Výber skrutiek a matíc na zariadenia podliehajúce smernici o tlakových zariadeniach 2014/68/EÚ
                                 
                              
                                    41.
                                 
                                 
                                    EN 14222:2021
                                    Parné kotly z nehrdzavejúcej ocele“
                                 
                              
                  
      
      
         
            PRÍLOHA II
            V prílohe II sa dopĺňajú tieto položky:
            
               
                           č.
                        
                        
                           Odkaz na normu
                        
                        
                           Dátum vypustenia
                        
                     
                           „38.
                        
                        
                           EN 1515-4:2009
                           Príruby a prírubové spoje. Skrutky a matice. Časť 4: Výber skrutiek a matíc na zariadenia podliehajúce smernici o tlakových zariadeniach 97/23/ES
                        
                        
                           12. apríla 2023
                        
                     
                           39.
                        
                        
                           EN 14222:2003 Veľkopriestorové vodné kotly z nehrdzavejúcej ocele
                        
                        
                           12. apríla 2023“